open-index/open-wikipedia-markdown huggingface dataset:
מקס גלר

**מקסים "מקס" גלר** (נולד ב-20 באפריל 1971) הוא מתאבק עבר ישראלי, סגן אלוף אירופה (1991).

## ביוגרפיה וקריירה
גלר נולד במינסק שבבלארוס למשפחה יהודית ועלה לישראל בסוף שנות ה-80. לאחר שעלה לארץ הצטרף למועדון הפועל תל אביב. הוא זכה באליפויות ישראל בשנים 1990 ו-1991.

באוגוסט 1990, גלר זכה במדליית כסף בטורניר "אליפות בלגיה הפתוחה" לאחר שניצח יריבים מבלגיה, צרפת וספרד והפסיד בגמר ליריב שווייצרי.

באליפות אירופה בשנת 1991 שנערכה בשטוטגרט שבגרמניה הוא זכה במדליית כסף בקטגוריית המשקל עד 68 ק"ג בסגנון החופשי. באליפות העולם באותה השנה שנערכה בוארנה שבבולגריה, הוא סיים במקום ה-19 מתוך 28 מתמודדים.

באולימפיאדת ברצלונה 1992, התחרה גלר בקטגוריית המשקל הקל (עד 68 ק"ג) בסגנון החופשי וסיים במקום ה-11 מתוך 21 מתחרים לאחר ניצחון אחד ושני הפסדים; הוא ניצח בתוצאה 1–2 את חסוס רודריגז מקובה, הפסיד בתוצאה 0–2 לפתיח אוזבס מטורקיה והפסיד שוב בהתמודדות מול אנדרה אלקש ההונגרי לאחר ששניהם נפסלו עקב פסיביות וחוסר יוזמה. באליפות אירופה אותה השנה הוא סיים במקום השביעי. באליפות אירופה בשנת 1993 הוא סיים במקום החמישי.

באליפות העולם בשנת 1994 שנערכה באיסטנבול שבטורקיה, גלר סיים במקום ה-11. באליפות אירופה באותה השנה שנערכה ברומא שבאיטליה הוא שוב סיים במקום ה-11.

## קישורים חיצוניים

* מקס גלר באתר 'www.jewsinsports.org'.

## הערות שוליים

קטגוריה:ישראלים ילידי ברית המועצות
קטגוריה:מתאבקים ישראלים
קטגוריה:מתאבקים בסגנון חופשי
קטגוריה:מתאבקים אולימפיים ישראלים
קטגוריה:משתתפים ישראלים באולימפיאדת ברצלונה (1992)
קטגוריה:מתאבקים באולימפיאדת ברצלונה (1992)
קטגוריה:עולים בשנות ה-1980
קטגוריה:ישראלים שנולדו ב-1971
ניק זגרניצ'ני

**ניק זגרניצ'ני** (נולד ב-21 בנובמבר 1969) הוא מתאבק עבר ישראלי, סגן אלוף אירופה (1993).

## ביוגרפיה
זגרניצ'ני נולד באוקראינה למשפחה יהודית ועלה לישראל בשנת 1991. לאחר שעלה לארץ הצטרף למועדון ההיאבקות של הפועל תל אביב.

באליפות העולם בשנת 1991 שנערכה בוארנה שבבולגריה, זגרניצ'ני סיים במקום השמיני בקטגוריית המשקל עד 48 ק"ג.

זגרניצ'ני ייצג את ישראל באולימפיאדת ברצלונה 1992 והתחרה בקטגוריית המשקל עד 48 ק"ג בסגנון יווני-רומי. הוא סיים במקום ה-11 מתוך 19 מתחרים לאחר ניצחון אחד ושני הפסדים. בקרב הראשון הוא ניצח בתוצאה 8–10 את עומר אלמס מטורקיה, בקרב השני הוא הפסיד בתוצאה 1–2 למארק פולר האמריקאי ובקרב השלישי הפסיד שוב בתוצאה 0–4 לווילבר סאנצ'ז הקובני.

באליפות אירופה בשנת 1993 שנערכה באיסטנבול שבטורקיה, זכה זגרניצ'ני במדליית הכסף בקטגוריית המשקל עד 48 ק"ג. באליפות העולם בשנת 1994 הוא סיים במקום ה-11 ובאליפות אירופה באותה השנה הוא סיים שוב במקום ה-11.

בשנת 1995 הוא עבר להתחרות בקטגוריית המשקל עד 52 ק"ג. באליפות העולם באותה השנה הוא סיים במקום ה-22 ובאליפות אירופה אותה השנה הוא סיים במקום ה-14. באליפות אירופה בשנת 1996, הוא סיים במקום ה-7.

לאחר פרישתו מהיאבקות תחרותית, הוא החל לאמן במועדון ההיאבקות של הפועל תל אביב ובין היתר אימן את מיכאל ביילין, זוכה שתי מדליות ארד מאליפות העולם.

## קישורים חיצוניים

* ניק זגרניצ'ני באתר 'www.jewsinsports.org'.

## הערות שוליים

קטגוריה:מתאבקים ישראלים
קטגוריה:מתאבקים בסגנון יווני-רומי
קטגוריה:מתאבקים אולימפיים ישראלים
קטגוריה:משתתפים ישראלים באולימפיאדת ברצלונה (1992)
קטגוריה:ישראלים ילידי ברית המועצות
קטגוריה:עולים בשנות ה-1990
קטגוריה:מרימי משקולות באולימפיאדת ברצלונה (1992)
קטגוריה:ישראלים שנולדו ב-1969
דב גרוברמן

**דב גרוברמן** (נולד ב-5 באפריל 1965) הוא מתאבק עבר ישראלי אשר ייצג את ישראל באולימפיאדת סיאול 1988.

## ביוגרפיה
גרוברמן נולד בברית המועצות, לאחר שעלה לארץ בצעירותו הוא הצטרף למועדון ההיאבקות של הפועל תל אביב והתאמן תחת הדרכתו של יעקב מזין.

בשנת 1980, גרוברמן השתתף באליפות העולם לנוער שנערכה בסטוקהולם שבשוודיה וזכה במדליית הכסף בקטגוריית המשקל עד 40 ק"ג בסגנון יווני-רומי ובמדליית הארד בסגנון החופשי. באליפות העולם לבוגרים בשנת 1987 שנערכה בקלרמון-פראן שבצרפת, הוא סיים במקום ה-13 בקטגוריית המשקל עד 48 ק"ג בסגנון היווני-רומי.

גרוברמן ייצג את ישראל באולימפיאדת סיאול 1988 והתחרה בקטגוריית המשקל עד 48 ק"ג בתחרות בסגנון יווני-רומי. הוא סיים את התחרות עם ניצחון אחד ושני הפסדים. בקרב הראשון הוא היה אמור להתמודד מול עבדולה אליזאני מתימן ולאחר שאליזאני לא התייצב לקרב, השופט העניק ניצחון טכני לגרוברמן, בקרב השני הוא התמודד מול אנדז'יי גלוב הפולני והפסיד בתוצאה 7–16. בקרב השלישי גרוברמן התמודד מול מהדין אלוורדייב מברית המועצות והפסיד בתוצאה 1–7.

בשנת 1990, גרוברמן זכה במדליית זהב ב"אליפות בלגיה הפתוחה" בקטגוריית המשקל 52 ק"ג לאחר שניצח שני יריבים מצ'כיה ויריב נוסף מבלגיה. באליפות העולם בשנת 1991 שנערכה בוארנה, בולגריה, סיים גרוברמן במקום ה-12 בקטגוריית המשקל עד 52 ק"ג.

## קישורים חיצוניים

* דב גרוברמן באתר 'www.jewsinsports.org'.

## הערות שוליים

קטגוריה:מתאבקים ישראלים
קטגוריה:מתאבקים בסגנון יווני-רומי
קטגוריה:מתאבקים אולימפיים ישראלים
קטגוריה:משתתפים ישראלים באולימפיאדת סיאול (1988)
קטגוריה:מתאבקים באולימפיאדת סיאול (1988)
קטגוריה:ישראלים שנולדו ב-1965
גברת וילסון

**גברת וילסון** (באנגלית: **Mrs Wilson** לשעבר: **The Wilsons**) היא מיני-סדרה טלוויזיה בריטית מסוגת דרמה. שעלתה לשידור ב-27 בנובמבר 2018, והסתיימה ב-11 בדצמבר 2018. הסדרה שודרה ברשת "BBC One". היא הופקה על ידי היוצרים רות וילסון, ניל בלייר, רבקה איטון, רות קנלי-לטס, לוסי ריצ'ר. הסדרה בכיכובה של רות וילסון, מבוססת על סבתה של וילסון, שבעקבות מות בעלה הופתעה לגלות על חייו המסתוריים והסודיים. הסדרה עלתה לשידור בארצות הברית ב-31 במרץ 2019.

## עלילה
בשנת 1963, חייה המאושרים של אליסון וילסון מתנפצים כאשר בעלה מת בפתאומיות. בעלה, אלכסנדר אלק וילסון, הוא הסופר וקצין לשעבר ב-MI6. אליסון מגלה שכל מה שידעה על בעלה במשך 22 שנים שחיו יחדיו במהירות נפרם, ושהיא איננה גברת וילסון היחידה שיש. אליסון משתדלת להגן על שני בניה כאשר היא מנסה לגלות את עברו של בעלה.

## דמויות
### דמויות ראשיות
* **אליסון וילסון** (רות וילסון)
* **אלק וילסון** (איאן גלן)
* **שהבאז כארים** (אנופם קר)
* **דניס וילסון** (פטריק קנדי)
* **נייג'ל וילסון** (אוטו פארנט)
* **גורדון וילסון** (קאלם לינץ')
* **קולמן** (פיונה שו)
* **דורותי וויק** (קילי הוז)
* גלדיס וילסון (אליזבת ריידר)

## סקירה

## קישורים חיצוניים
* 

קטגוריה:תוכניות טלוויזיה שמתרחשות בלונדון
זרוע קשת

[שמאל|ממוזער|350x350 פיקסלים|'''מבנה גלקסיית שביל החלב''', זרוע קשת מסומנת באדום. [מערכת השמש מסומנת בנקודה הצהובה וניתן לראות את מיקומה על זרוע אוריון, במרכז הקואורדינטות

]]
ממוזער
**זרוע קשת** (אנגלית: Carina - Sagittarius Arm) היא זרוע ספירלית קטנה בגלקסיית שביל החלב. כל זרוע היא תפזורת ארוכה ומתפתלת של כוכבים אשר מקרינים את אורם ממרכז הגלקסיה. גופים עצומים אלו לרוב עשויים ממיליארדי כוכבים ואלפי ענני גזים. זרוע זו לרוב נחשבת כאזור H II ענקי, בו כוכבים קטנים ועננים מולקולרים ענקיים מרוכזים.

גלקסיית שביל החלב היא גלקסיית מוט ספירלית. לגלקסיה מסוג זו יש מרכז בצורה דומה לזאת של קורה, ובליטה אשר באה משתי זרועות עצומות. יש לגלקסיה כזו גם כמה זרועות פחות גדולות אשר מקרינות לכיוון חוץ הגלקסיה.

זרוע זאת נמצאת בין זרוע מגן-קנטאור, וזרוע פרסאוס, הנחשבות גדולות.

הזרוע קיבלה את שמה מאחר שהיא קרובה לקבוצות הכוכבים קשת ושדרית, אותן אפשר לראות בשמיים חשוכות מכדור הארץ, אם מסתכלים לכיוון מרכז הגלקסיה.

**הזרוע הקטנה:**

בשנת 2008, תצפיות באמצעות אינפרה אדום עם טלסקופ החלל שפיצר הראה כי הזרוע נמצאת במחסור של כוכבים חדשים, בניגוד לזרוע מגן קנטאור וזרוע פרסאוס. מכך ניתן להבין שהזרוע היא זרוע קטנה, כמו זרוע סרגל. שתי הזרועות האלו נראות מכדור הארץ כי רובן עשויות מריכוזי גזים עם כמות דלילה של כיסי כוכבים חדשים.

## קישורים חיצוניים
* 

קטגוריה:שביל החלב
תאיר סיבוני

**תאיר סיבוני** (נולד בשנת 1990) הוא משורר, פזמונאי, מחזאי, מלחין, מעבד ומפיק מוזיקלי ישראלי. זוכה פרס אקו"ם על תמליל השירים במחזמר "סוליקא" במסגרת חג המחזמר בת-ים ב-2016.

## ביוגרפיה
נולד והתחנך בעיר דימונה, בוגר הקונסרבטוריון העירוני.

תחילה למד סקסופון ולאחר מכן הרחיב את הידע שלו בכלי נגינה נוספים.
למד בתיכון להימן בעיר וסיים את לימודיו בהצטיינות.
בוגר בית הספר הגבוה למוזיקה "רימון" במסלול הפקה מוזיקלית.

## יצירה וקריירה
בשנת 2011, פרסם סיבוני את ספר שיריו הראשון "אוזניים ערלות" אשר יצא לאור בהוצאת גוונים בעריכת המשורר עמוס לויתן.

בשנת 2012 יצר את המופע "בין דיבור לשתיקה" המבוסס על ספר שיריו ועלה לראשונה במסגרת פסטיבל שירה תיאטרון דימונה.

בשנת 2018 כתב מוזיקה להצגה "עצור" מאת ובבימויה של חנית כהן מור יוסף בתיאטרון דימונה.

בשנת 2019 היה שותף בכתיבת השירים בהצגה "דימונה אהובתי" בבימויו של אורי וידיסלבסקי שעלתה בתיאטרון דימונה.

בשנת 2022 יצר, יחד עם השחקן עלא דקה, את ההצגה ״כל הדרך הביתה״ (מחזה, בימוי ומוזיקה) אשר עלתה במסגרת פסטיבל סוליקו של תיאטרון השעה הישראלי. ההצגה זכתה לציון לשבח.

בשנת 2023 כתב את המחזה ״מאז ולעולם״ אשר עלה בתיאטרון דימונה בבימויו של אורי וידיסלבסקי.

בשנת 2024 היה שותף בכתיבת המחזה ״מסעי גאולה״ יחד עם רועי מלכה שגם ביים. ההצגה עלתה בתיאטרון השומרון.

עיבד והפיק מוזיקלית אלבומים רבים (תומר עפרון, עלמה קלברמן ועוד).
מנחה סדנאות כתיבה למבוגרים ונוער.

### סוליקא
בשנת 2016 נבחר המחזמר "סוליקא", פרי עטם של סיבוני ושותפו מאור סבג, לפסטיבל חג המחזמר בבת ים בניהולו האמנותי של אורי פסטר.
המחזמר זכה ב-3 פרסי אקו"ם, בהם בפרס "המוזיקה הטובה ביותר" בו זכה סבג ובפרס "התמליל הטוב ביותר" בו זכה סיבוני. כשנה לאחר מכן עלה המחזמר בהפקה חדשה בתיאטרון באר שבע בבימויו של רפי ניב.

## קישורים חיצוניים

* 
* מרב יודילוביץ', תאיר סיבוני: גאה ב"סוליקא", ראיון באתר "הבמה", 30 בינואר 2018
* 

## הערות שוליים

קטגוריה:משוררים ישראלים
קטגוריה:מלחינים ישראלים
קטגוריה:מעבדים מוזיקליים ישראלים
קטגוריה:מפיקים מוזיקליים ישראלים
קטגוריה:פזמונאים ישראלים
קטגוריה:בוגרי תיכון מקיף ע"ש ליהמן (דימונה)
קטגוריה:בוגרי רימון בית ספר למוסיקה
קטגוריה:דימונה: מוזיקאים
קטגוריה:ישראלים שנולדו ב-1990
חנות קירה

**חֲנוֹת קִירָה** או **חורבת חנות קירה** הוא אתר ארכאולוגי הנמצא ברמות מנשה ושוכן על גבעה ממזרח לשכונת גבעת הכלניות בעיר יקנעם עילית. ממערב לראש הגבעה, על במת הר, נמצאים שרידים של ח'אן, במקום שכנראה היה מרכזו של יישוב עתיק יותר. ממזרח לגבעה נמצאה חורבת יישוב אשר פונתה בשנות ה-70 של המאה ה-20 והפכה לשטח מעובד. בדו"ח של הסקר הבריטי בארץ־ישראל המערבית, מוזכר הח'אן כאחד ממפעלי הבניה של השליט הבדואי דאהר אל-עומר, ששלט בצפון הארץ במאה ה-18. הח'אן בנוי בצורת מתחם מלבני שאורכו 40 מטר ורוחבו 30 מטר. במדרון המערבי ובעיקר בשלוחה הנמשכת צפונה התגלו בורות מים. באזור נמצאו שרידים של תעשיית זכוכית מסוף התקופה הרומית.

באזור הח'אן שכן כפר האריסים קירה וקאמון אשר על חלק מאדמותיו הוקמה המושבה יקנעם ותושביו נטשו אותו במרץ 1948 כחלק מהלוחמה הפסיכולוגית של ארגון "ההגנה". החא'ן עצמו נהרס בשנותיה הראשונות של המדינה בשל חשש להתחבאות מחבלים, ונשאר ממנו רק קטע מחדר עם תקרה קמרונית.

במקום גרו גם תושבי הזורע הראשונים

בחורף 1968–1969 בישראל נהרס מבנה הקשתות בעקבות הגשמים העזים ונותר ממנו רק מגדל הפינה.

הח'אן עצמו מתוארך לתקופה העות'מאנית, אך הממצאים מהח'אן ומסביבו כללו גם חרסים מהתקופה הישראלית (המאות ה-8 וה-7 לפנה"ס, אמצע תקופת בית ראשון; בעיקר באזור הח'אן), הרומית, הביזנטית, הערבית הקדומה, הצלבנית והממלוכית.

## קישורים חיצוניים

## הערות שוליים

קטגוריה:רמות מנשה: אתרים ארכאולוגיים
איוון אלכסנדרוב

**איוון אלכסנדרוב** (נולד ב-8 בספטמבר 1980) הוא מתאבק עבר ישראלי, מחזיק במדליית ארד מאליפות אירופה (2004).

## ביוגרפיה
אלכסנדרוב נולד בעיר טיגינה שבמולדובה בשנת 1980 והחל להתאמן בהיאבקות בגיל 9. בשנת 1997 הוא עלה לישראל והחל להתאמן במועדון ההיאבקות של הפועל רחובות תחת הדרכתו של אריאל זימקין.

בשנת 2000, אלכסנדרוב השתתף באליפות העולם לנוער שנערכה בנאנט שבצרפת וזכה במדליית הזהב לאחר שניצח בכל 5 קרבותיו. בקרב הראשון הוא ניצח את עבדלחאק סיידוני האלג'יראי בתוצאה 6:0, בשמינית הגמר הוא ניצח את סילבסטר חז'בסקי הפולני בתוצאה 4:0 וברבע הגמר הוא ניצח את בחטיאר דשיגסבייב הקזחי בתוצאה 2:1. בחצי הגמר אלכסנדרוב היה אמור להתמודד מול והיד ג'פארי האיראני אך הוא עלה אוטומטית לגמר מאחר שהאיראני לא התייצב לקרב. בגמר אלכסנדרוב התמודד מול אאוסביו דיאקונו הרומני וניצח בתוצאה 3:2.

בשנת 2001, הוא השתתף לראשונה באליפות העולם לבוגרים שנערכה בפטרס, יוון, וסיים במקום ה-11. באליפות אירופה באותה השנה הוא סיים במקום ה-21.

בשנת 2004 הוא השתתף באליפות אירופה שנערכה בהפרנדה שבשוודיה וזכה במדליית הארד בקטגוריית המשקל עד 60 ק"ג. בקרב הראשון הוא ניצח את מרקו איסוקוסקי הפיני בתוצאה 7:2, בשמינית הגמר הוא ניצח את היינז מרנט הגרמני בתוצאה 3:0 וברבע הגמר הוא ניצח את אלכסנדר סיבינסקי הבלארוסי בתוצאה 4:1. בחצי הגמר, אלכסנדרוב הפסיד בתוצאה 10:6 לדאבור סטפאנק הסרבי ונשר לקרב על מדליית הארד. בקרב על המדליה אלכסנדרוב התמודד מול בונימין אמיק הטורקי והפסיד בתוצאה 7:0. במהלך הבדיקות לאחר התחרות, התגלה כי הטורקי נטל סמים. עקב כך זכייתו נפסלה והמדליה עברה לאלכסנדרוב.

למרות זכייתו במדליית הארד באליפות אירופה, אלכסנדרוב לא נכלל במשלחת הישראלית לאולימפיאדת אתונה 2004 מאחר שלא עמד בקריטריונים האולימפיים הישראלים. בשנת 2005 הוא סיים במקום השביעי באליפות אירופה ובמקום ה-32 באליפות העולם.

## קישורים חיצוניים

* איוון אלכסנדרוב - פרופיל וסטטיסטיקות, במסד הנתונים להיאבקות בינלאומית

## הערות שוליים

קטגוריה:מתאבקים ישראלים
קטגוריה:מתאבקים בסגנון יווני-רומי
קטגוריה:עולים בשנות ה-1990
קטגוריה:ישראלים שנולדו ב-1980
קרל אמיך, נסיך ליינינגן

**קרל אמיך, נסיך ליינינגן** (בגרמנית: **Emich Kirill Fürst zu Leiningen**; נולד ב-12 ביוני 1952) הוא אחד הטוענים לכתר האימפריה הרוסית, בשם **ניקולאי השלישי, קיסר רוסיה**.

## ביוגרפיה
קרל אמיך נולד ב-12 ביוני 1952 באמורבאך, לאמיך קיריל, נסיך ליינינגן ולאיליקה, דוכסית אולדנבורג, בתם של ניקולאוס, נסיך הכתר של אולדנבורג והלנה, נסיכת ולדק ופירמונט. קרל אמיך הוא צאצא של המלכה ויקטוריה והצאר אלכסנדר השני, וכן צאצא של מלכי שוודיה מבית ואסה, וצאצא של שני אחיה למחצה של המלכה ויקטוריה, קרל, נסיך ליינינגן ופאודורה, נסיכת ליינינגן. כתוצאה מכך, קרל אמיך הוא צאצא של כל שלושת ילדיה של ויקטוריה, הדוכסית של קנט.

ב-8 ביוני 1984 התחתן קרל אמיך עם מרגריטה, נסיכת הוהנלוהה-אהרינגן, ממנה נולדה לו בת אחת, אולם היא נהרגה בתאונת דרכים בשנת 1989. ב-24 במאי 1991 הוא התחתן עם גבריאלה רנטה טייסן, שאף ממנה נולדה לו בת אחת, ובשל נישואיו בנישואים מורגנטיים, נישל אותו אביו מירושתו. כמו כן, בשל היותו צאצא של ג'ורג' השני, מלך בריטניה, דרך נכדתו אוגוסטה, נסיכת בריטניה הגדולה, הוא היה חלק מסדר הירושה לכתר הבריטי, אולם בשל נישואיו לקתולית הוא איבד את מקומו בסדר הירושה בשל חוק ההסדר 1701, ורק בשנת 2015 הוא קיבל את מקומו בחזרה. בשנת 1998 התגרשו השניים, וב-7 ביוני 2008 הוא התחתן עם הרוזנת איזבל פון אונד צו אגלופשטיין, ממנה נולד לו בן אחד.

בשנת 2000 הגיש קרל אמיך תביעה נגד משפחתו על זכויותיו לרשת חלק מנכסי המשפחה, וטען שבשל הלחץ שהפעילה עליו משפחתו, אשתו התגרשה ממנו, התאסלמה, ועברה להתגורר עם אגא חאן הרביעי.

בשנת 2013 המיר קרל אמיך את דתו לנצרות אורתודוקסית, והכריז על עצמו כראש בית רומנוב, מתוקף היותו נכד של מריה קירילובנה, הנסיכה הגדולה של רוסיה, ונטל לעצמו את השם **ניקולאי השלישי, קיסר רוסיה**. קרל אמיך, בסיועו של אנטון בקוב, הודיע על כוונתו לקנות חלקת קרקע בת 80 דונם במונטנגרו, וכן קנה כמה איים מקיריבטי ומגמביה, שיהוו את השטח לקיסרותו החדשה. בנוסף תמך במיזם הכס האימפריאלי שיזם איש העסקים אנטון באקוב, יושב ראש המפלגה המונרכיסטית.

## משפחתו
ב-8 ביוני 1984 התחתן קרל אמיך עם מרגריטה, נסיכת הוהנלוהה-אהרינגן, ממנה נולדה לו בת אחת:
* ססיליה, נסיכת ליינינגן (נולדה ב-1988)

ב-24 במאי 1991 הוא התחתן עם גבריאלה רנטה טייסן, שאף ממנה נולדה לו בת אחת:
* תרזה אנה אליזבת, נסיכת ליינינגן (נולדה ב-1992)

ב-7 ביוני 2008 הוא התחתן עם הרוזנת איזבל פון אונד צו אגלופשטיין, ממנה נולד לו בן אחד:
* אמיך, נסיך ליינינגן (נולד ב-2010)

## אילן יוחסין

## קישורים חיצוניים

* 

קטגוריה:נסיכים גרמנים
קטגוריה:גרמנים שנולדו ב-1952
Everyday Is Christmas (שיר)

**Everyday Is Christmas** (בעברית: **כל יום הוא חג המולד**) הוא שיר שהוקלט על ידי הזמרת-יוצרת האוסטרלית סיה, מתוך אלבום האולפן השמיני שלה, *[[Everyday Is Christmas]]*. השיר בדומה לשאר שירי האלבום, הוא שיר חג מולד.

למרות שלא יצא כסינגל, הצליח השיר להיכנס אל המקום ה-28 במצעד שירי חג המולד הדיגיטליים.

## רקע וכתיבה
השיר נכתב על והופק על ידי סיה וגרג קורסטין, שכתבו והפיקו יחד את שאר שירי האלבום, *[[Everyday Is Christmas]]*. כמו כן, השיר הוא שיר בסגנון הפופ המשלב בתוכו את סגנון מוזיקת חג המולד. השיר זכה לגרסאות כיסוי רבות ואף חודש על ידי הזמרת-יוצרת הקזחית דנליה טולשובה.

בסמוך לצאתו עלה השיר לרשת הזרמת המדיה ספוטיפיי, תוך שהצליח לצבור שם למעלה מ-20 מיליון השמעות.

## וידאו קליפ
טרם יצא הווידאו קליפ המלא של השיר, העלתה סיה לערוץ ה-Vevo שלה את האודיו המלא של השיר, המציג לאורכו את מילותיו של השיר ואת עטיפתו של האלבום, *Everyday Is Christmas*. נכון למאי 2019, מונה הצפיות של הקליפ עומד על כ-16 מיליון צפיות.

קליפ המילים של השיר שהועלה ליוטיוב ב-17 בנובמבר 2017, צבר למעלה ממיליון צפיות.

## מיקומי שיא

## קישורים חיצוניים

## הערות שוליים

קטגוריה:שירי סיה
קטגוריה:שירים באנגלית
קטגוריה:שירים שנכתבו על ידי גרג קורסטין
קטגוריה:שירים שנכתבו על ידי סיה
קטגוריה:שירים שהופקו על ידי גרג קורסטין
קטגוריה:שירי חג המולד
קרל פרידריך וילהלם, נסיך ליינינגן

**קרל פרידריך וילהלם, נסיך ליינינגן** (בגרמנית: **Carl Friedrich Wilhelm, 1. Fürst zu Leiningen**; 14 באוגוסט 1724 - 9 בינואר 1807) היה אציל גרמני, והנסיך הראשון של נסיכות ליינינגן.

## ביוגרפיה
קרל פרידריך וילהלם נולד ב-14 באוגוסט 1724 בדירקהיים, והיה בנם הבכור של פרידריך מגנוס, רוזן ליינינגן-דאגסבורג-הארטנבורג ולאנה כריסטינה אלאונורה, רוזנת וורמבראנד-שטופאך, בתם של יוהאן וילהלם, רוזן ורמבראנד-שטופאך וסוזאנה יוזפה, ברונית פרזינג-שטיין. בשנת 1756 מת אביו, וקרל פרידריך וילהלם ירש את נחלותיו.

ב-3 ביולי 1779 הוא קיבל את התואר נסיך האימפריה הרומית הקדושה, והיה הנסיך הראשון של ליינינגן.

בשנת 1801 נשללו ממנו אדמותיו על הגדה השמאלית של הריין, דהיינו הרדנבורג, דאגסבורג ודירקהיים, אך ב-1803 הוא קיבל את אדמות מנזר אמורבאך כגמול רחב על ההפסדים.

כמה שנים לאחר מכן איבדה נסיכות ליינינגן את עצמאותה, והפכה להיות חלק מממלכת בוואריה. ב-9 בינואר 1807 מת קרל פרידריך וילהלם באמורבאך, ובנו אמיך קרל, נסיך ליינינגן ירש את נחלותיו.

## משפחתו
ב-24 ביוני 1749 התחתן קרל פרידריך וילהלם עם בת דודתו כריסטיאנה וילהלמינה לואיזה, רוזנת זולמס-רדלהיים ואסנהיים, בתם של וילהלם קרל לודוויג, רוזן זולמס-רדלהיים ואסנהיים ומריה מגדלנה לאופולדה, רוזנת וורמבראנד-שטופאך, ממנה נולדו לו בן ושלוש בנות:
* אליזבת כריסטיאנה מריאנה, נסיכת ליינינגן (1753–1792), התחתנה עם קרל לודוויג, רוזן זאלם.
* שרלוטה לואיזה פוליקסנה, נסיכת ליינינגן (1755–1785), התחתנה עם פרנץ, רוזן ארבאך-ארבאך.
* קרולינה סופיה וילהלמינה, נסיכת ליינינגן (1757–1832), התחתנה עם פרידריך מגנוס, רוזן זולמס-ויילדנפלס.
* אמיך קרל, נסיך ליינינגן (1763–1814).

## אילן יוחסין

## קישורים חיצוניים

קטגוריה:נסיכים גרמנים
קטגוריה:ילידי 1724
קטגוריה:גרמנים שנפטרו ב-1807
חוף אינגריד כריסטנסן

**חוף אינגריד כריסטנסן** (באנגלית: **Ingrid Christensen Coast**) הוא חוף ים במערב ארץ הנסיכה אליזבת, באנטארקטיקה. 

חוף אינגריד כריסטנסן ממוקם ממזרח למדף הקרח אמרי בין ראש ג'נינגס לבין הקצה המערבי של מדף הקרח המערבי.  

## היסטוריה
### גילוי החוף
החוף התגלה על ידי קפטן קלאריוס מיקלסן, שהגיע באוניה תורשאן (*Tórshavn*) - כלי שיט נורווגי בבעלות ציד הלווייתנים לארס כריסטנסן. 

ב-20 בפברואר 1935 ירד מיקלסן אל החוף - באזור גבעות וסטפולד.    

### מקור השם
מיקלסן קרא לחוף על שמה של אינגריד כריסטנסן, רעייתו של לארס כריסטנסן, שהפליגה עם בעלה, והייתה אחת הנשים הראשונות שהגיעו לאנטארקטיקה.

החלק הדרום - מערבי של החוף צולם בתצלומי אוויר שבוצעו על ידי צי ארצות הברית במסגרת מבצע קפיצה לגובה במרץ 1947.

## קישורים חיצוניים

* חוף אינגריד כריסטנסן באתר הסקר הגאולוגי של ארצות הברית
* חוף אינגריד כריסטנסן באתר הגאזט האנטארקטי של ממשלת אוסטרליה
* חוף אינגריד כריסטנסן באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור חוף אינגריד כריסטנסן
* תצלומי לוויין של חוף אינגריד כריסטנסן באתר נאס"א
* מפת אזור חוף אינגריד כריסטנסן

## הערות שוליים

*
אינגריד כריסטנסן
אינגריד כריסטנסן
אנדראס, נסיך ליינינגן

**אנדראס, נסיך ליינינגן** (בגרמנית: **Andreas Fürst zu Leiningen**; נולד ב-27 בנובמבר 1955) הוא נסיך גרמני, וכיום ראש בית ליינינגן.

## ביוגרפיה
אנדראס נולד ב-27 בנובמבר 1955 בפרנקפורט, לאמיך קיריל, נסיך ליינינגן ולאיליקה, דוכסית אולדנבורג, בתם של ניקולאוס, נסיך הכתר של אולדנבורג והלנה, נסיכת ולדק ופירמונט. קרל אמיך הוא היה צאצא של המלכה ויקטוריה והצאר אלכסנדר השני, וכן צאצא של מלכי שוודיה מבית ואסה, וצאצא של שני אחיה למחצה של המלכה ויקטוריה, קרל, נסיך ליינינגן ופאודורה, נסיכת ליינינגן. כתוצאה מכך, קרל אמיך הוא צאצא של כל שלושת ילדיה של ויקטוריה, הדוכסית של קנט.

בשנת 1991 התחתן אחיו קרל אמיך, נסיך ליינינגן בנישואים מורגנטיים, ובעקבות כך נישל אותו אביהם מהירושה. באותה שנה מת אביו, ואנדראס הפך לראש בית ליינינגן.

## משפחתו
ב-5 באוקטובר 1981 הוא התחתן עם אלכסנדרה, נסיכת הנובר, בתם של ארנסט אוגוסט, נסיך הנובר ואורטרוד, נסיכת שלזוויג-הולשטיין-זונדרבורג-גליקסבורג, ממנה נולדו לו שלושה ילדים:
* פרדיננד, נסיך הכתר של ליינינגן (נולד ב-1982), התחתן עם ויקטוריה לואיזה, נסיכת פרוסיה.
* אולגה, נסיכת ליינינגן (נולדה ב-1984).
* הרמן, נסיך ליינינגן (נולדה ב-1987), התחתן עם איזבל הויבאך.

## אילן יוחסין

## קישורים חיצוניים

## הערות שוליים

קטגוריה:נסיכים גרמנים
קטגוריה:גרמנים שנולדו ב-1955
טקס פרסי האקדמיה הבריטית לקולנוע ה-40

**טקס [[פרס באפט"א לקולנוע|פרסי האקדמיה הבריטית לקולנוע]] ה-40** שמעניקה האקדמיה הבריטית לאמנויות הקולנוע והטלוויזיה, נערך בשנת 1987, בו הוענקו פרסים לסרטים הטובים ביותר של שנת 1986.

סרטו של ג'יימס אייבורי "זיכרונות אהבה מפירנצה" זכה בפרסי הסרט הטוב ביותר, השחקנית, שחקנית המשנה, עיצוב הפקה ועיצוב תלבושות. הסרט "חנה ואחיותיה" בבימויו של וודי אלן זכה בשני פרסים: הבמאי הטוב ביותר, והתסריט המקורי הטוב ביותר.

## זוכים ומועמדים
### פרס עמית באפט"א
**[[פדריקו פליני]]**

### תרומה מצטיינת לקולנוע
**Film Production Executives**

### סרטים עם מועמדויות וזכיות מרובות

## ראו גם
* טקס פרסי אוסקר ה-59

## קישורים חיצוניים

קטגוריה:טקסי פרס באפט"א
קטגוריה:דפים עם תרגומים שלא נסקרו
קטגוריה:1987 בממלכה המאוחדת
סלעי בראנסטטר

**סלעי בראנסטטר** (באנגלית: **Branstetter Rocks**) הם נונאטאקים או קבוצה של סלעים בולטים כ-2 קילומטרים מזרחית - צפונית-מזרחית לאי תיל במזרח מדף הקרח אמרי שבאנטארקטיקה.   

הסלעים מצויים בגובה של 42 מטרים מעל פני הים.

## היסטוריה
### גילוי הסלעים
האיים מופו על ידי ג'ון ה. רוסקו (John H. Roscoe) בשנת 1952, בהתבסס על תצלומי אוויר שבוצעו על ידי צי ארצות הברית במסגרת מבצע קפיצה לגובה בין השנים 1947–1946.

### מקור השם
רוסקו קרא לאיים על שמו של ג'י. סי. בראנסטטר (JC Branstetter), אחד מאנשי הצוות שהשתתפו במבצע קפיצה לגובה באזור זה.

## קישורים חיצוניים
* סלעי בראנסטטר באתר הסקר הגאולוגי של ארצות הברית
* סלעי ברנסטטר באתר הגאזט האנטארקטי של ממשלת אוסטרליה
* סלעי בראנסטטר באתר הגאזט האנטארקטי המשווה SCAR של ממשלת אוסטרליה
* מפת אזור סלעי בראנסטטר

## הערות שוליים

בראנסטטר
בראנסטטר
ראש ג'נינגס

**ראש ג'נינגס** או **כתף ג'נינגס** (באנגלית: **Jennings Promontory**) הוא צוק סלע (כתף הר) בולט בצידו המזרחי של מדף הקרח אמרי שבאנטארקטיקה. 

צוק הסלע נמצא בין סלעי בראנסטטר לבין קרחון קרייצר.    

## היסטוריה
### גילוי הסלעים
כתף ההר מופתה על ידי ג'ון ה. רוסקו (John H. Roscoe) בשנת 1952, בהתבסס על תצלומי אוויר שבוצעו על ידי צי ארצות הברית במסגרת מבצע קפיצה לגובה בין השנים 1947–1946.

בשנת 1958 הגיעה לאזור משלחת החקר האנטארקטית הלאומית של אוסטרליה (ANARE) ומיפתה אותו.

### מקור השם
רוסקו קרא לאיים על שמו של ג'יימס סי. ג'נינגס ( James C. Jennings), טייס ונווט מצי ארצות הברית, שהשתתף במבצע קפיצה לגובה באזור זה.

## קישורים חיצוניים
* ראש ג'נינגס באתר הסקר הגאולוגי של ארצות הברית
* ראש ג'נינגס באתר הגאזט האנטארקטי של ממשלת אוסטרליה
* ראש ג'נינגס באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור ראש ג'נינגס
* מפת אזור ראש ג'נינגס

## הערות שוליים

ג'נינגס
מי אוהב אותך יותר ממני

"**מי אוהב אותך יותר ממני**" הוא שיר שכתב מיכה שטרית והלחין ארקדי דוכין שגם ביצע את השיר. השיר יצא לאור בשנת 2004. בשנת יציאתו ובשנים שלאחר מכן זכה השיר למעמד המנוני בציבור הישראלי והושמע לעיתים קרובות במדיות שונות, לרבות כרינגטון פופולרי של טלפונים ניידים. השיר מזוהה בציבור עם ארקדי דוכין, קולו וסגנונו.

השיר שימש לפרסומת של חברת סלקום לשירות "סלקום ווליום". הוא זכה לכ־100,000 הורדות רינגטונים בביצוע של שלומי שבת לקמפיין הפרסומי.

באפריל 2018 שרה הזמרת עדן אלנה שיר זה בטקס הדלקת המשואות לציון 70 שנה למדינת ישראל. ב־2024 שימש השיר כשיר הסיום של העונה האחרונה של "היהודים באים". באותו שנה הוציאה אודיה גרסת כיסוי לשיר.

## רקע
השיר נכלל לראשונה באלבום האוסף של דוכין, שנקרא "יותר ממני", ועבורו הוקלט שיר אחד חדש זה (בתקליטור השדרים נכתב כי הוא נכתב לפרויקט מוזיקלי־חברתי עתידי של דוכין ושל שטרית). השיר קיבל את התואר "שיר השנה" בטקס פרסי עמ"י של ערוץ 24. הוא הגיע למקום השני במצעד הפזמונים העברי השנתי של רשת ג' לשנת התשס"ה (2005), ולמקום ה־15 במצעד הפזמונים העברי השנתי לשנת התשס"ד (2004) של גלגלצ. עופר אוחיון ביים קליפ של השיר.

השיר נכתב לאהובה, ולא נאמר בשיר במפורש מי היא אותה אהובה. בהופעה באקספו ב־15 בפברואר 2025 שיתף דוכין כי שטרית סיפר לו שכתב את השיר על מדינת ישראל. 

## מבנה השיר
השיר כולל שלושה בתים ופזמון חוזר. הבית האחרון קצר מקודמיו. השיר בנוי מרצף שאלות ששואל הדובר, שנותרות ללא מענה.

## מיקומי שיא

## קישורים חיצוניים
* סרטון השיר, באתר יוטיוב
* מילות השיר, באתר שירונט
* צוות תרבות.il, מי אוהב אותך יותר ממני, באתר תרבות.il
* יוסי חרסונסקי, עיון ביקורת, באתר יוסימיוסיק

## הערות שוליים

קטגוריה:שירים בעברית
קטגוריה:שירים שנכתבו על ידי מיכה שטרית
קטגוריה:שירים שהולחנו על ידי ארקדי דוכין
קטגוריה:שירי אהבה בעברית
קטגוריה:שירים על רגשות
לואיק ללום

**לואיק ללום** הוא לוחם טאקוונדו ישראלי בעבר, מחזיק במדליית ארד מאליפות אירופה (1998).

## ביוגרפיה
ללום נולד וגדל בצרפת ועלה לישראל על מנת לשרת בצה"ל. לאחר שהשתחרר הוא חזר להתאמן בטאקוונדו. לואיק הוא אב לשישה ילדים   אליה ללום, לוחמת טאקוונדו גם כן.

ללום השתתף באליפות אירופה בשנת 1998 שנערכה באיינדהובן שבהולנד וזכה במדליית ארד בקטגוריית המשקל עד 72 ק"ג. בקרב הראשון הוא ניצח בתוצאה 1:0 את קית' מרטין האירי, בשמינית הגמר הוא ניצח בתוצאה 1:0 את זולטן קאשה ההונגרי וברבע הגמר הוא שוב ניצח בתוצאה 1:0 את ניל האלימונד הבריטי. בחצי הגמר הוא הפסיד לזוראן קרנקינוביץ' הסרבי.

ללום נמנה בסגל האולימפי הישראלי לקראת אולימפיאדת סידני בשנת 2000 אך החליט שלא להשתתף באולימפיאדה מאחר שהתחרות שלו הייתה אמורה להיערך בשבת של ראש השנה.

במהלך הקריירה ללום זכה שש פעמים באליפות ישראל בטאקוונדו. לאחר פרישתו ללום הפך לאיש עסקים ובין היתר גם כיהן כיו"ר התאחדות האיגרוף התאילנדי בישראל.

## קישורים חיצוניים

* לואיק ללום באתר ההתאחדות הישראלית לטאקוונדו
* לואיק ללום באתר taekwando data

## הערות שוליים

קטגוריה:לוחמי טאקוונדו ישראלים
אליה מדר

**אליה מדר** (נולדה ב-25 באפריל 1979) היא לוחמת טאקוונדו ישראלית בעבר, מחזיקה במדליית ארד מאליפות אירופה (1998).

## ביוגרפיה
מדר נולדה בצרפת ונישאה ללואיק ללום לוחם טאקוונדו, ועלתה לישראל בצעירותה.

בשנת 1997 היא זכתה במדליית ארד בטורניר 'Dutch Open' בעיר ניימכן שבהולנד. באותה השנה היא זכתה במדליית ארד באליפות אירופה לנוער שנערכה בפטרס שביוון לאחר שלושה ניצחונות והפסד אחד.

מדר השתתפה באליפות אירופה בשנת 1998 שנערכה באיינדהובן שבהולנד וזכתה במדליית ארד בקטגוריית המשקל עד 59 ק"ג. בשמינית גמר היא ניצחה את אלה פופובה האוסטרית, ברבע הגמר היא ניצחה את ליסה דודו הבריטית ובשלב חצי הגמר הפסידה לאולגה מיחלבה הרוסייה. באותה השנה היא זכתה גם במדליית ארד בטורניר 'Dutch Open'. 

## קישורים חיצוניים

* אליה מדר באתר ההתאחדות הישראלית לטאקוונדו
* אליה מדר באתר taekwando data

קטגוריה:לוחמות טאקוונדו ישראליות
קטגוריה:לוחמי טאקוונדו ישראלים
קטגוריה:ישראליות ילידות צרפת
קטגוריה:ישראלים ילידי צרפת
קטגוריה:ישראליות שנולדו ב-1979
קטגוריה:ישראלים שנולדו ב-1979
מאיר דלויה

**מאיר דלויה** (7 בפברואר 1956 ― 27 בינואר 2024) היה מרים משקולות ישראלי אשר ייצג את ישראל באולימפיאדת לוס אנג'לס 1984.

## קריירה
באליפות העולם בשנת 1981 שנערכה בליל שבצרפת, דלויה סיים במקום השמיני לאחר שהרים 212.5 ק"ג בשקלול הדחיקה וההנפה. בשנה שלאחר מכן, הוא סיים במקום ה-11 באליפות העולם שנערכה בליובליאנה שבסלובניה לאחר שהרים 217.5 ק"ג.

דלויה ייצג את ישראל באולימפיאדת לוס אנג'לס 1984 והתחרה בקטגוריית המשקל עד 52 ק"ג. הוא סיים במקום התשיעי מתוך 20 מתחרים לאחר שהרים 215.0 ק"ג בשקלול הדחיקה וההנפה. בהנפה הוא הרים 95.0 ק"ג: בניסיון הראשון הניף בהצלחה 90.0 ק"ג, בשני הניף בהצלחה 95.0 ק"ג ובשלישי נכשל ב-97.5 ק"ג. בדחיקה נרשם לו הישג של 120.0 ק"ג אותו הצליח להרים בניסיון הראשון ואחר כך נכשל פעמיים בניסיונותיו לדחוק 125.0 ק"ג.

דלויה נפטר ב-27 בינואר 2024.

## קישורים חיצוניים

* פרופיל וסטטיסטיקות באתר **iwrp.net**

## הערות שוליים

קטגוריה:מרימי משקולות ישראלים
קטגוריה:מרימי משקולות אולימפיים ישראלים
קטגוריה:משתתפים ישראלים באולימפיאדת לוס אנג'לס (1984)
קטגוריה:ישראלים שנולדו ב-1956
קטגוריה:ישראלים שנפטרו ב-2024
אאודי S1

**אאודי S1** (בגרמנית: **Audi S1**) היא מכונית סופרמיני קומפקטית המוגדרת כ"גרסת ביצועים" (גרסת ספורט) של דגם **[[אאודי A1]]** מתוצרת יצרנית הרכב הגרמנית אאודי ספורט אשר יוצרה בין השנים 2015–2018 בבלגיה.

## תצורות "אאודי S1"
* 3 דלתות - האצ'בק.
* 5 דלתות - האצ'בק.

## "אאודי S1"

* מנוע 4x4 הנעה כפולה.
* צמיגים: 225/35.
* נפח תא מטען - 210 ליטר (680 ליטר בקיפול מושבים אחוריים).
* כריות אוויר - 6 (קדמיות, צדיות ווילונות).

### תאוצות
* תאוצה בין 0-100 קמ"ש היא 5.8 שניות (דגם 3 דלתות).
* תאוצה בין 0-100 קמ"ש היא 5.9 שניות (דגם 5 דלתות).

## תמונות

קובץ:OSAKA AUTO MESSE 2015 (239) - Audi S1 tuned by MACARS.JPG | "אאודי S1"
קובץ:OSAKA AUTO MESSE 2015 (238) - Audi S1 tuned by MACARS.JPG | "אאודי S1"
קובץ:Audi S1 Sportback (ABA-8XCWZF) interior.jpg | "אאודי S1" - מבט לתא הנהג ולוח מחוונים


## ראו גם
* אאודי S2

## קישורים חיצוניים

* 
* 
* 

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:מכוניות סופרמיני
קטגוריה:מכוניות ספורט
קטגוריה:דגמי מכוניות שהושקו ב-2015
קטגוריה:כלי רכב גרמניים
S1
Don't Smile at Me

***Don't Smile at Me*** (בעברית: "**אל תחייך אליי**") הוא המיני-אלבום הראשון של הזמרת-יוצרת האמריקאית בילי אייליש. המיני-אלבום יצא לאור ב-11 באוגוסט 2017, על ידי חברות התקליטים דארק-רום רקורדס ואינטרסקופ רקורדס. המיני-אלבום מכיל את הסינגלים: "Ocean Eyes" ,"Bellyache" ,"Watch" ,"Copycat" ו-"Idontwannabeyouanymore". ביניהם גם את השיר "My Boy", אשר הושמע בעונה השלישית של הסדרה "ציידי הצללים".

## סינגלים
* "Ocean Eyes" - יצא לאור ב-18 בנובמבר 2015, כסינגל הראשון והפותח מתוך האלבום. עם יציאתו, נכנס השיר אל המקום ה-84 במצעד הבילבורד הוט 100.
* "Bellyache" - יצא לאור ב-24 בפברואר 2017, כסינגל השני מתוך האלבום. עם יציאתו, נכנס השיר אל המקום ה-79 במצעד הסינגלים הבריטי.
* "Watch" - יצא לאור ב-30 ביוני 2017, כסינגל השלישי מתוך האלבום.
* "Copycat" - יצא לאור ב-14 ביולי 2017, כסינגל הרביעי מתוך האלבום. עם יציאתו, נכנס השיר אל המקום ה-17 במצעד המצעד השירים האלטרנטיביים הדיגיטליים.
* "Idontwannabeyouanymore" - יצא לאור ב-21 ביולי 2017, כסינגל החמישי מתוך האלבום. עם יציאתו נכנס השיר אל המקום ה-96 במצעד הבילבורד הוט 100.
* "My Boy" - יצא לאור ב-28 ביולי 2017, כסינגל השישי מתוך האלבום. עם יציאתו, נכנס השיר אל המקום ה-20 במצעד המצעד השירים האלטרנטיביים הדיגיטליים.
* "" - יצא לאור ב-15 בדצמבר 2017, כסינגל השביעי מתוך האלבום.
* "Bitches Broken Hearts" - יצא לאור ב-30 במרץ 2018, כסינגל השמיני מתוך האלבום.
* "Lovely" - יצא לאור ב-19 באפריל 2018, כסינגל התשיעי מתוך האלבום. עם יציאתו נכנס השיר אל המקום ה-64 במצעד הבילבורד הוט 100.
* "Party Favor" - יצא לאור ב-21 באפריל 2018, כסינגל העשירי מתוך האלבום.

## רשימת רצועות

* כל השירים באלבום נכתבו והולחנו על ידי בילי אייליש ופיניאס או'קונל.

## מיקומי שיא

### מצעדי סוף שנה

### מצעדי עשור

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:מיני-אלבומי בכורה מ-2017
קטגוריה:אלבומי בילי אייליש
קטגוריה:מיני-אלבומים באנגלית
קטגוריה:אלבומי אלקטרופופ
קטגוריה:אלבומים שהופקו על ידי פיניאס או'קונל
קטגוריה:אלבומי פלטינה באוסטרליה
קטגוריה:מיני-אלבומי חברת אינטרסקופ רקורדס
יושוופה

**יושוופה** (בהונגרית: **Jósvafő**) הוא כפר במחוז בורשוד-אבאוי-זמפלן שבצפון מזרח הונגריה. כמו יישובים רבים באירופה, גם אוכלוסיית יושוופה קטנה משמעותית בשנים האחרונות, מ-358 תושבים בשנת 1990 עד 216 תושבים בשנת 2018 (ירידה של כ-39%).

ביושוופה חיו מעט יהודים ובמקום קיים בית קברות יהודי.

## קישורים חיצוניים

*  
* נתוני הכפר באתר הלמ"ס ההונגרי

## הערות שוליים

קטגוריה:הונגריה: כפרים
קטגוריה:מחוז בורשוד-אבאוי-זמפלן
אאודי S2

**אאודי S2** (בגרמנית: **Audi S2**) היא מכונית ספורט בתצורת קופה מתוצרת אאודי ספורט אשר יוצרה בין השנים 1991–1995 בגרמניה.

## דגמי "אאודי S2" (לפי סוג מנוע)
* "S2 Coupé 3B".
* "S2 Coupé ABY".

## תצורות
* 2 דלתות - קופה.
* 5 דלתות - סטיישן.

## "אאודי S2"
* דגם "אאודי S2" מבוסס על פלטפורמת "אאודי 80".
* 2 דלתות.
* מנוע קדמי - אורכי מגדש טורבו.
* מנוע בנזין - 2.3 ליטר.
* הנעה כפולה 4x4.
* קיבולת מכל דלק - 70 ליטר.
* מחיר היחידה "אאודי S2", עמד על 80,500 מארק גרמני (דגם מנוע "ABY", נכון לשנת 1994).

## תאוצות
* תאוצה בין 0-100 קמ"ש היא 5.9 שניות (דגם מנוע "ABY").
* תאוצה בין 0-100 קמ"ש היא 6.1 שניות (דגם מנוע "3B").

## תמונות

קובץ:Audi S2 1992.JPG | "אאודי S2", שנת 1992 
קובץ:Audi S2 (Auto classique VAQ Mont St-Hilaire '12).JPG  | "אאודי S2" 
קובץ:Audi S2 Coupé (5711150783).jpg | "אאודי S2"
קובץ:1996 Audi S2 Coupe (13666047724).jpg | "אאודי S2"
קובץ:1996 Audi S2 Coupe (13665686725).jpg  | "אאודי S2"
קובץ:Audi S2.jpg | "אאודי S2"
קובץ:Audi S2 (2).jpg | "אאודי S2"
קובץ:Audi S2 Wikipedia.JPG  | "אאודי S2"


## ראו גם
* אאודי S1

## קישורים חיצוניים

* 

## הערות שוליים

קטגוריה:מכוניות ספורט
קטגוריה:מכוניות קופה
קטגוריה:מכוניות סטיישן
קטגוריה:דגמי מכוניות שהושקו ב-1991
קטגוריה:כלי רכב גרמניים
S2
Camila

***Camila*** (בעברית: **קמילה**) הוא אלבום הבכורה של הזמרת-יוצרת האמריקאית קמילה קביו. האלבום יצא לאור ב-12 בינואר 2018, על ידי חברות התקליטים אפיק רקורדס וסייקו מיוזיק. קביו החלה לעבוד על אלבומה זאת לאחר שבינואר 2017, עזבה את להקת הבנות Fifth Harmony.

בעבר קביו סיפרה ששם האלבום המקורי היה בעבר ".The Hurting. The Healing. The Loving" (בעברית: **הפגיעה. הריפוי. האהבה.**), אשר כלל את סינגל הבכורה שהוביל את האלבום "Crying in the Club", אולם השיר זכה לביקורות פושרות הן מהמבקרים והן מהקהל ולבסוף נגנז מן האלבום. לאחר מכן הוציאה קביו את סינגל הבכורה מתוך האלבום "Havana", אשר זכה להצלחה עולמית אדירה והצליח להעפיל למקום הראשון במצעד הבריטי, וכך גם למקום הראשון במצעד הבילבורד הוט 100.

האלבום נכלל במספר רשימות שפרסמו גופי תקשורת שונים לסיכום האלבומים הטובים ביותר לשנת 2018, וסיכום האלבומים של העשור השני. כתב העת *[[בילבורד]]* דירג את האלבום במקום ה-80 ברשימתם "100 האלבומים הטובים ביותר של העשור השני".

## סינגלים
* "Havana" - יצא לאור ב-3 באוגוסט 2017, כסינגל הראשון והפותח מתוך האלבום. בשיר משתתף הזמר יאנג ת'אג. הקליפ המלא שיצא לשיר הועלה לערוצה של קביו ב-24 באוקטובר 2017, וזכה להצלחה גם כן. הקליפ הוא מעין פרודיה על טלנובלה, ובו ניתן לראות את קמילה צופה בעצמה באופרת סבון, ולאחר מכן העלילה מתפתחת. הקליפ הפך צבר תאוצה ונכון ליוני 2021, מונה הצפיות שלו עומד על למעלה מ-970 מיליון צפיות.
* "Never Be the Same" - יצא לאור ב-9 בינואר 2018, כסינגל השני מתוך האלבום.
* "Consequences" - יצא לאור ב-9 באוקטובר 2018, כסינגל השלישי מתוך האלבום.

## רשימת רצועות

## סיבוב הופעות

ב-14 בפברואר 2018, קביו הכריזה על Never Be the Same Tour, סיבוב ההופעות הראשון שלה כאמנית סולו, דרך חשבון האינסטגרם שלה. יום לאחר תחילת מכירת הכרטיסים, כל הכרטיסים אזלו. סיבוב ההופעות החל ב-8 באפריל 2018 בוונקובר, קנדה ונגמר ב-5 במרץ 2019 ביוסטון, טקסס, ארצות הברית. קביו ביצעה שירים מהאלבום גם בסיבוב ההופעות Reputation Stadium Tour של טיילור סוויפט.

### רשימת שירים

### מופעים

## מיקומי שיא

## נתוני מכירות

## קישורים חיצוניים

## הערות שוליים

קטגוריה:אלבומי בכורה מ-2018
קטגוריה:אלבומי קמילה קביו
קטגוריה:אלבומים באנגלית
קטגוריה:אלבומים שהופקו על ידי לואי בל
קטגוריה:אלבומים שהופקו על ידי ג'ף גיטלמן
קטגוריה:אלבומים שהופקו על ידי פרנק דוקס
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומים שהגיעו למקום הראשון במצעד הבילבורד 200
קטגוריה:אלבומי זהב באוסטרליה
קטגוריה:אלבומי זהב בממלכה המאוחדת
קטגוריה:אלבומי פלטינה בארצות הברית
קטגוריה:אלבומי פלטינה כפולה ומעלה בקנדה
קטגוריה:אלבומי יהלום בברזיל
קטגוריה:אלבומי חברת אפיק רקורדס
קטגוריה:אלבומי חברת סייקו מיוזיק
קטגוריה:סיבובי הופעות מ-2018
קטגוריה:סיבובי הופעות מ-2019
קטגוריה:סיבובי הופעות של קמילה קביו
גיילניוב

**גיילניוב** (בפולנית: **Gielniów**) הוא כפר במחוז פשיסחה בפרובינציית מזוביה בדרום מזרח פולין. הכפר הוא מקום מושבו של גמינה (מחוז מנהלי) בשם גיילניוב. הכפר שוכן בחלק הצפוני של פולין קטן ההיסטורית, כ-10 ק"מ ממערב לפשיסחה וכ-100 ק"מ מדרום לוורשה. הכפר מונה כ-900 תושבים (נכון ל-2011).

## היסטוריה
גיילניוב הייתה עיר מ-1455 עד 1869 או 1870. היא קיבלה זכויות מגדבורג בזכות מאמציו של האציל המקומי טומאש משצ'וי (Mszczuj) מבז'זינקי. עד חלוקת פולין השתייכה גיילניוב למחוז סנדומייז' בפולין אך היא נותרה עיירה קטנה מאוד ובה כמאה תושבים, כפי שהייתה באמצע המאה ה-17. בין השנים 1815–1915 הייתה גיילניוב חלק מפולין הקונגרסאית שנשלטה על ידי האימפריה הרוסית. לאחר כישלון מרד ינואר איבדה את זכויות העיר. באמצע המאה ה-19 נמנו על אוכלוסייתה כ-500 תושבים, ואחרי איבוד זכויות העיר ירד מעמדה ופחת מספר תושביה.

## יהודי גיילניוב
ב-1827 נמנו בכפר 60 יהודים, ב-1857 נמנו בו 124 יהודים, ב-1897 נמנו 176 יהודים וב-1921 נמנו בו 171 יהודים שהיו כ-18% מהאוכלוסייה. ערב המלחמה נמנו בכפר 190 יהודים. ליהודים היה בית כנסת, בית קברות ובית מדרש, אך לא היה להם רב ומבחינה מנהלית הם השתייכו לקהילת פשיסחה הקרובה.

הכפר נכבש על ידי כוחות גרמניה הנאצית ב-9 בספטמבר 1939 וכעבור ימים ספורים הנאצים שרפו את בית הכנסת. במהלך השנים שלאחר מכן ועד הקמת הגטו הגיעו לכפר מאות פליטים יהודים מפלוצק, ראדום, סקרנביץ, ז'ירארדוב, מוגיילניצה, גרוייץ, קוניצ'קי (חלק מאנטוניובקה  המודרנית) וכפרים נוספים בסביבה, כך שמספר היהודים הגיע ל-450. תוך זמן קצר הוקם יודנראט שאנשיו ניסו להקל על התנאים הקשים והצליחו להשיג עזרה מסוימת מהג'וינט וארגוני סעד יהודים אחרים. בנוסף תושבי הגטו הועסק בעבודות כפייה.

במהלך 1942 הוטלו הגבלות נוספות על היהודים הוקם בגיילניוב גטו עם תנאי צפיפות ותברואה קשים מאוד, וביום כיפור באותה שנה נערך על ידי כוחות המשטרה הכחולה של פולין והז'נדרמריה הגרמנית פוגרום שבו נהרגו מספר יהודים. ב-22 באוקטובר ניתנה הוראה לפנות את יהודי הגטו לאופוצ'נו. בתגובה ברחו עשרות יהודים ליער. יתר היהודים גורשו לאופוצ'נו ומשם לטרבלינקה.

## קישורים חיצוניים

* 
* 
* 
* 

## הערות שוליים

קטגוריה:מזוביה: יישובים
זאינסק

**זאינסק** (ברוסית: **Заинск**; בטטרית: **Зәй**, בכתב לטיני: **Zəy**) היא עיר ברפובליקת טטרסטן, רוסיה.

## היסטוריה
זאינסק הוקמה כטירה שתפקידה היה להגן על גבולותיה של רוסיה, אבן הפינה לטירה החדשה הונחה ב-1652 ובנייתה הושלמה כעבור ארבע שנים.

בינואר 1774 הטירה נכבשה על ידי מורדיו של ימליאן פוגצ'וב. ב-1920 התרחש כאן מרד איכרים כנגד השלטון הקומוניסטי בעקבות החרמת המזון לצרכים צבאיים.

## אוכלוסייה
אוכלוסיית זאינסק לפי שנים:

## קישורים חיצוניים

## הערות שוליים

קטגוריה:טטרסטן: ערים
קטגוריה:יישובים שהוקמו ב-1656
אאודי סוג SS

**אאודי סוג SS** (בגרמנית: **Audi Typ SS**) היא מכונית סלון מתוצרת אאודי אשר יוצרה בין השנים 1929–1932 בגרמניה.

בשנת 1932, בתקופת ייצור הדגם, אוחדו אאודי, DKW , הורך  וונדראר  לחברה אחת - AG Auto Union .

## תצורות

* 4 דלתות - סדאן.
* 2 דלתות - קבריולה.

## "אאודי סוג SS"
* יחידות שיוצרו - 457.
* דגמי "אאודי סוג SS" יוצרו בעיר צוויקאו, גרמניה.
* 5 נוסעים (דגם 4 דלתות סדאן).
* מנוע קדמי.
* מנוע בנזין.
* סוג הנעה: הנעה אחורית.
* מערכת חשמל 12 וולט.

## תמונות

קובץ:Audi typ SS -Zwickau-.jpg | "אאודי סוג SS"
קובץ:August Horch Museum Zwickau - gravitat-OFF - Horch 479 und Audi typ SS Zwickau 1930.jpg | "אאודי סוג SS", שנת 1930 (מימין)


## ראו גם
* אאודי
* אאודי סוג C
* אאודי סוג E
* אאודי סוג M
* אאודי סוג P
* אאודי סוג R
* אאודי סוג T

## קישורים חיצוניים

## הערות שוליים

קטגוריה:מכוניות סלון
קטגוריה:מכוניות קבריולה
קטגוריה:דגמי מכוניות שהושקו ב-1929
קטגוריה:כלי רכב גרמניים
SS
גניה גבנדה

**גניה גבנדה-דוידסון** הייתה אלופת ישראל לנשים השלישית בשחמט (1960).

## ביוגרפיה
גבנדה נולדה וגדלה באוזבקיסטן. היא עלתה לבית השיטה.

בינואר 1960 זכתה גבנדה בגיל 16 בלבד, בתואר אלופת ישראל השלישית בשחמט לנשים.

באליפות שהסתיימה בתחילת ינואר 1962 סיימה גבנדה במקום שלישי אחרי קלרה פרידמן ומרים חיימוביץ.

בשנת 1968 נישאה גבנדה בקנדה לדוידסון וזכתה באליפות קנדה לנשים.

## קישורים חיצוניים

* 

## הערות שוליים

קטגוריה:אלופות ישראל בשחמט
קטגוריה:ישראליות ילידות אוזבקיסטן
קטגוריה:ישראלים ילידי אוזבקיסטן
קטגוריה:בית השיטה: אישים
חבורת באומסלג-סוליטר

**חבורות באומסלג-סוליטר**  BS(p,q) = \langle a,t \,|\, ta^pt^{-1} = a^q \rangle הן דוגמה חשובה למשפחה של חבורות בעלות יחס יחיד. זוהי הרחבת HNN של החבורה הציקלית האינסופית בעצמה.

החבורה קובעת את הפרמטרים p,q עד כדי סדר וסימן. ידוע שהחבורה מקיימת את תנאי הופף אם ורק אם p=1 או של-p,q יש אותם גורמים ראשוניים. ידוע ש-BS(p,q) היא residually finite אם ורק אם p=1 (זה המקרה שבו החבורה פתירה) או \ q = \pm p.

חבורת האוטומורפיזמים החיצונית מדגימה הבדל דרמטי בין המקרה שבו p,q זרים לבין המקרה שבו אחד מהם מחלק את השני: \ \operatorname{Out}(BS(2,3)) היא ציקלית מסדר 2, בעוד ש-\ \operatorname{Out}(BS(2,4)) אינה נוצרת סופית.

קטגוריה:תורת החבורות הקומבינטורית
באומסלג-סוליטר
יונה ראם

הרב **רפאל יונה ראם** (מבוטא: **רוֹם**; ה'תרל"א/ה'תרל"ב, 1871 – כ"ד באלול ה'תרפ"ב, 17 בספטמבר 1922) היה רב ירושלמי, חבר בית דין צדק אשכנזים פרושים בירושלים, חבר מועצת הרבנות הראשית הראשונה, דיין בבית הדין לערעורים ורב שכונות בעיר.

## ביוגרפיה
נולד בבירז' שבליטא לרב שלמה רום וחווה רבקה לבית מגיד, נינת הרב אליהו, בנו של רבי אברהם אחי הגר"א. אחיו הצעיר היה הרב אליהו ראם. בשנת ה'תרמ"ג או ה'תרמ"ד, כשהיה כבן 13, עלה עם משפחתו לירושלים. למד בישיבת עץ חיים בחורבת רבי יהודה החסיד אצל הרב שמואל סלנט, ועם הקמת ישיבת תורת חיים עבר ללמוד בה. בין השאר, למד בחברותא עם הרב יעקב משה חרל"פ והרב צבי פסח פרנק, ובין השניים נותרו קשרי חברות אמיצים עד לפטירת הרב ראם. כמו כן, הצטרף ל"ישיבת אור חדש", בית מוסר מיסודם של תלמידי רבי שמחה זיסל זיו מקלם. בשנת ה'תרנ"ב התחתן עם גולדה בתו של הסוחר והלמדן ר' אברהם קרצ'מר שעלה מביאליסטוק ליפו, והיה ממקימי הקהילה האשכנזית ביפו ומייסדי השכונות נווה שלום ונווה צדק. גיסיו היו הרבנים נפתלי הירץ קרצ'מר (בעל "נעם המצוות") ויוסף גרשון הורביץ (לימים רב שכונת מאה שערים, ראש ישיבת מאה שערים וחבר בית הדין של הפרושים בירושלים). לתקופה מסוימת שימש כר"מ בישיבת אור חדש. לצד לימודו בתורת הנגלה, התקרב למקובלי ירושלים, ובפרט לרבני ישיבת המקובלים בית אל ולרב שמעון צבי הורוביץ, עד שהחל להתפלל בסידור עם כוונות הרש"ש. עם זאת, נהג להסתיר את עיסוקו בקבלה.

בי' בתמוז ה'תרס"ו התמנה (בברכת ר' שמואל סלנט) לרב השכונות כרם, בתי הורודנא, בית יעקב ומחנה יהודה. הוא עבר להתגורר בשכונת שערי צדק, מול בית החולים שערי צדק. בשנת ה'תרע"ז, בעיצומה של מלחמת העולם הראשונה, נפטר הדיין הרב אריה לייב הרשלר, והרב ראם נבחר על ידי הרב פרנק למלא את מקומו כחבר בית הדין הפרושי, על אף התנגדותם של חלק מעסקני העדה. בשנת 1919 היה חבר משרד הרבנות לעדת ישראל בירושלים. כשהוקמה הרבנות הראשית לישראל בשנת ה'תרפ"א, התמנה לחבר המועצה הראשונה מטעם העדה האשכנזית. באותה התקופה, חברי מועצת הרבנות הראשית היו גם דייני בית הדין לערעורים. מסופר, שכאשר באו לבית הדין בעלי דין שאינם אשכנזים והוא לא הבין את לשונם, היה לומד בזמן שאמרו את טענותיהם למתורגמן, וכך הספיק לגמור ספרי שו"ת רבים. בשנת ה'תרפ"ב חלה במחלת כליות, ולאחר מספר חודשים, בכ"ד באלול, נפטר, בגיל 52. נקבר בחלקת הפרושים בבית הקברות היהודי בהר הזיתים.

בתו חיה גיטל נישאה לרב ישראל מאיר טיקוצ'ינסקי. בניו של הרב ישראל מאיר הם הרב רפאל יונה טיקוצ'ינסקי ויצחק טיקוצ'ינסקי.

## מתלמידיו
* הרב שמואל גדליה ניימן – מראשי ישיבת עץ חיים ובעל "גידולי שמואל" על הש"ס.
* הרב שמואל אהרן שזורי – מזכיר הרבנות הראשית לישראל ועורך "קול תורה".

## לקריאה נוספת
* הרב שבתי דב רוזנטל (עורך), **אדרת אליהו: ספר זיכרון** לרב אליהו ראם, ירושלים תשנ"א, פרק י"א.

## קישורים חיצוניים
* הספדו של הרב שזורי על הגאון ר' יונה ראם זצ"ל, אתר ישיבה, אדר תש"ע
* כרטיס הקבר של הרב יונה ראם באתר הר הזיתים

## הערות שוליים

קטגוריה:יהודים ליטאים
קטגוריה:אנשי העלייה הראשונה
קטגוריה:בוגרי ישיבת עץ חיים
קטגוריה:בוגרי ישיבת תורת חיים
קטגוריה:רבנים ביישוב
קטגוריה:ירושלים: רבני שכונות
קטגוריה:מקור ברוך: אישים
קטגוריה:דייני בית דין צדק אשכנזים פרושים
קטגוריה:יהודים הקבורים בהר הזיתים: חלקת הפרושים
קטגוריה:חברי מועצת הרבנות הראשית
קטגוריה:משפחת טיקוצ'ינסקי
קטגוריה:ארץ-ישראלים שנולדו ב-1871
קטגוריה:ארץ-ישראלים שנפטרו ב-1922
ג'יי רודרמן

**ג'יי רודרמן** (באנגלית: **Jay Ruderman**; נולד ב-16 במרץ 1966) הוא פילנתרופ ופעיל חברתי אמריקאי, המכהן כנשיא קרן משפחת רודרמן, הפועלת לשילוב אנשים עם מוגבלויות בכל תחומי החיים והחברה ולחיזוק הקשר בין ישראל לקהילה היהודית בארצות הברית. לקרן משרדים בבוסטון, ניו יורק ורחובות. נבחר על ידי הג'רוזלם פוסט לאחד מ-50 היהודים המשפיעים של השנה לשנת 2016 ולשנת 2022. בשנת 2019 זכה בפרס מטעם הארכיון היהודי בארצות הברית על פועלו לחיזוק הקשר של ישראל עם הקהילה היהודית בארצות הברית.

## ביוגרפיה
ג'יי רודרמן נולד ב-16 במרץ 1966 למשפחה יהודית בבוסטון. הוא הבכור מבין שלושת ילדיהם של מרשה ומורטון רודרמן. אביו היה מהמקימים של חברת מדיטק (Meditech) המספקת שירותי ניהול ידע עבור חברות בתחום הרפואי. הוא בעל תואר ראשון מאוניברסיטת ברנדייס ותואר שני במשפטים מאוניברסיטת בוסטון. לאחר סיום בית הספר למשפטים הוא עבד כעוזר לתובע המחוזי בסיילם, מסצ’וסטס. בסתיו 2001 מונה לסמנכ”ל של הוועד האמריקאי-ישראלי לענייני ציבור (איפא"ק) במדינות ניו אינגלנד. בשנת 2005 ג’יי התגייס לצבא הגנה לישראל, והיה לאיש הקשר בין צה”ל ובין יהדות התפוצות. לאחר סיום שירותו הצבאי הוא חזר לאיפא”ק, הפעם כמנהל תחום המנהיגות במשרדי הארגון בישראל.

רודרמן עוסק בפעילות מקצועית ציבורית, הן בתחומי הפוליטיקה והמשפט, והן בסנגור ובכתיבה למען קידום התחומים המזוהים עם הקרן שהוא עומד בראשה. בתחום השילוב הוא יזם את הענקת פרס מורטון א. רודרמן לקבוצות ויחידים שקידמו את תחום השילוב. בין הזוכים בפרס נמצאים גם השחיין האולימפי מייקל פלפס והשחקנית זוכת פרס האוסקר מרלי מטלין. רודרמן היה ממובילי המאבק למען ייצוג הולם של אנשים עם מוגבלויות בתעשיית הבידור בהוליווד, כולל מתן אות הוקרה לסדרות וסרטים שעושים זאת. כמו כן רודרמן גם הוביל את הקמת לינק20, רשת פעילים חברתיים עם וללא מוגבלות הפועלת ברחבי העולם לקידום השיח ושינוי התפיסה בנושא השילוב. בתחום יחסי ישראל והקהילה היהודית בארצות הברית רודרמן יזם את הקמתה של תוכנית רודרמן ללימוד יהדות ארצות הברית באוניברסיטת חיפה. בנוסף, רודרמן הביא משלחות של חברי כנסת לסיורים לימודיים בארצות הברית, היה ממקימי השדולה ליחסי ישראל - יהדות ארצות הברית בכנסת, ויזם ימי עיון וכנסים בנושא לחברי הכנסת.

רודרמן מכהן בוועד המנהל של הסוכנות היהודית, אוניברסיטת חיפה, ושל ארגון הג'וינט העולמי והוא פעיל בקרב ארגונים שונים הפועלים לחיזוק הקשר בין יהדות ארצות הברית לבין ישראל. בנוסף, הוא בעל תואר ד"ר לשם כבוד מטעם אוניברסיטת ברנדייס ומטעם אוניברסיטת חיפה.

ג'יי נשוי לשירה רודרמן ויש להם ארבעה ילדים.

## קישורים חיצוניים
* 
* 
* 
* 
* 

## הערות שוליים

קטגוריה:נדבנים אמריקאים
קטגוריה:פעילים חברתיים אמריקאים
קטגוריה:בוגרי אוניברסיטת ברנדייס
קטגוריה:בוגרי בית הספר למשפטים באוניברסיטת בוסטון
קטגוריה:אמריקאים שנולדו ב-1966
מוריה קור

**מוריה קור** (נולדה ב-18 במאי 1982) היא עיתונאית ואשת תקשורת ישראלית, עורכת מדור הדעות של "ישראל היום", ומגישה תוכנית שבועית בכאן רשת ב לצד יובל אלבשן.

## ביוגרפיה
קור נולדה לסופרת זהבה קור ולד"ר אבשלום קור, והיא נכדתו של ניצול השואה דוד (דוגו) לייטנר. גדלה בתל אביב ולמדה בבית ספר לאמנויות. בגיל 14 עברה לתיכון צייטלין.

בעלת תואר ראשון מאוניברסיטת בר-אילן בחוגים לספרות עם ישראל ומדעי המדינה, תואר שני בבר-אילן במחלקה לספרות ישראל. בנוסף למדה במכללה למדינאות. על עבודת המוסמך שלה בנושא ספרות מגדרית-פוליטית קיבלה את פרס המרכז לחקר האישה ביהדות.

### קריירה
התחילה את הקריירה התקשורתית שלה ברשות השידור ככתבת בחדשות המקומיות. אחרי תפקידה ככתבת שטחים ברשות השידור ניגשה למכרז ועברה לנהל את המחלקה למורשת ישראל בערוץ הראשון. שימשה כתבת לענייני התיישבות בכאן 11, עורכת ומגישה בחטיבת התוכניות. במסגרתה הכניסה את הממשק הדיגיטלי לשימוש תוכן בחטיבת התוכניות. במקביל התחילה לערוך ולהגיש בגלי צה"ל ובהמשך הייתה עורכת ראשית של אתר "מאקו יהדות". בעבר הגישה בגלי ישראל, וכן כתבה והשתתפה בתוכנית "עד כאן!" כסאטיריקנית מהצד הימני במשך ארבע עונות. כותבת טורי דעה יומיים ופרשנות וכתבות במוסף הפוליטי בעיתון "ישראל היום". הגישה את התוכנית "המזנון" בערוץ כנסת יחד עם יובל קרני, ישי שנרב ועמיחי אתאלי.

במרץ 2022 מונתה לעורכת מדור הדעות של העיתון "ישראל היום".

בתחילת 2023 חזרה לערוץ כנסת ומגישה את התוכנית השבועית "הספינרים" לצד יובל קרני.

במאי 2023 השתתפה בתוכנית הטלוויזיה התיעודית "מדורות השבטים" של כאן 11.

באוגוסט 2024 החלה להגיש את התוכנית השבועית "מוריה והפרופסור" המשודרת בכאן רשת ב' של תאגיד השידור הישראלי לצד הפרופסור יובל אלבשן במקומה של אמילי עמרוסי שהתפטרה מהתאגיד לאחר השעייתה.

ב-25 במרץ 2025 הנחתה את חידון התנ"ך הארצי לנוער לבתי הספר הממלכתיים.

## חיים אישיים
בגיל שמונה עשרה נישאה למאיר לפיד, בנם של מרים ומרדכי לפיד, ולהם ארבעה ילדים. לאחר עשר שנים, השניים התגרשו. בספטמבר 2024 נישאה בשנית לידידיה לנצקרון.

## קישורים חיצוניים

*  
* 
* 
* 
* 
* 

## הערות שוליים

קטגוריה:עיתונאיות ישראליות שחזרו בתשובה
קטגוריה:עיתונאים ישראלים שחזרו בתשובה
קטגוריה:מגישים בערוץ כנסת
קטגוריה:סגל גלי צה"ל
קטגוריה:סגל ישראל היום
קטגוריה:סגל גלי ישראל
קטגוריה:סגל תאגיד השידור הישראלי - שידורי הטלוויזיה
קטגוריה:בוגרות אוניברסיטת בר-אילן
קטגוריה:בוגרי אוניברסיטת בר-אילן
קטגוריה:בוגרות בית הספר צייטלין
קטגוריה:בוגרי בית הספר צייטלין
קטגוריה:בוגרות בית הספר לאמנויות תל אביב
קטגוריה:בוגרי בית הספר לאמנויות תל אביב
קטגוריה:משפחת קור
קטגוריה:ישראליות שנולדו ב-1982
קטגוריה:ישראלים שנולדו ב-1982
תתנו לו צ'אנס

"**תתנו לו צ'אנס**" הוא שיר שכתב והלחין הקומיקאי ציון ברוך וביצעה מה קשור? בה הוא חבר. השיר יצא לאור בשנת 2005.

את השיר עיבדו דודו טסה, עדי גולדשטיין ושמואל דניאל.

## רקע
בשנת 2005 הוציאה השלישייה הקומית "מה קשור" (ציון ברוך, שלום מיכאלשווילי ואסי ישראלוף) אלבום מוזיקלי, שנקרא תחילה "תתנו לו צ'אנס" אך שמו תוקן לאחר מכן ל"תנו לו צ'אנס". מתוך שירי האלבום, היה "תתנו לו צ'אנס" ללהיט.

"תתנו לו צ'אנס" הוא שיר הומוריסטי, והושר על ידי ציון ברוך, כאשר חבריו לשלישייה מלווים אותו בשירה. הדובר בשיר טוען כי אמנם אין לו כישורים מוזיקליים כשל זמרים רבים אותם הוא מציין, אך יתרונו הגדול לדבריו הוא שהוא "שר מהלב".

## תוכן השיר
הדובר מזכיר בשיר זמרים רבים, כדוגמה לכך שאינו זמר מקצועי כמותם.

בבית הראשון מוזכרים הזמרים אהוד בנאי, גידי גוב ושלמה ארצי.

בבית השני מזכיר הדובר את אריק איינשטיין, שלום חנוך, שלמה גרוניך ואת יוני בלוך.

בבית השלישי מוזכרים דודו טסה, הפזמונאי אהוד מנור (היחיד מהשמות הנזכרים שאיננו זמר), וסמיר שוקרי תוך אזכור כישרונו בנגינה בכינור.

בפזמון החוזר מבקשים המלווים בשיר לתת לדובר צ'אנס, כי הוא שר מהלב.

בבית הבא אומר הדובר שאיננו עמיר בניון הידוע במנעד הקולי שלו, ואיננו שירי מימון, שי גבסו או נינט טייב, שעלו לגמר בתוכנית המציאות כוכב נולד בשנת 2003, ופתחו בקריירה מוזיקלית בעקבות כך.

הבית הבא חורג מן הבתים הקודמים. בכל שורה מציין הדובר שם של זמר, והמלווים מציינים שיר שלו. כך מוזכרים דני רובס ושירו "איך הוא שר", דני ליטני ושירו "יחס חם" ודני סנדרסון ושירו "אצל הדודה והדוד". בשורה האחרונה מוזכרת שורה מן השיר "אני לא יכולה בלעדיך" ששרה דנה אינטרנשיונל.

בפזמון החוזר שמופיע בהמשך יש התייחסות לשיר הפתיחה של הסדרה לילדים "הלב".

## וידאו קליפ
את הווידאו קליפ לשיר ביים בן בכר והשתתפו בו ידוענים רבים, בהם דני רובס (שמופיע במקביל לשורה בשיר "אני לא דני רובס"), ישראל קטורזה, אדיר מילר, אסי כהן, אסי לוי, דוד ד'אור, אלי פיניש, יגאל שילון, עמוס תמם ודודו טופז. המשתתפים בקליפ מגלמים אסירים וסוהרים בבית סוהר המשתתפים בקטטה במהלך מרד אסירים.

## קישורים חיצוניים

## הערות שוליים

קטגוריה:שירים בעברית
קטגוריה:שירים שהופקו על ידי דודו טסה
קטגוריה:שירים על ידוענים
קטגוריה:שירים על מוזיקה
קטגוריה:סינגלים בהוצאת הד ארצי
קטגוריה:שירים המבוססים על אנשים אמיתיים